SUTARTIS Nr. GVP/PTS/_____
[Data], Vilnius

[bookmark: _GoBack]SPECIALIOSIOS SĄLYGOS

	AUKOK.LT (toliau – Aukok.lt):

	Pavadinimas:
	VšĮ Geros valios projektai
	Portalas:
	www.aukok.lt

	Registracijos adresas:
	Vaidilutės g. 57A, Vilnius
	Kontaktinis asmuo:
	Indrė Barbuškaitė

	Kodas:
	301678868
	Adresas korespondencijai:
	A. Goštauto g. 8-38, Vilnius

	Sąskaitos Nr.
	LT547300010114335215
	El. paštas:
	indre@aukok.lt

	Bankas:
	„Swedbank“, AB
	Tel. Nr.:
	+370 602 31001



	ORGANIZACIJA (toliau – Organizacija):

	Pavadinimas:
	[pavadinimas]
	Kontaktinis asmuo:
	[vardas, pavardė]

	Registracijos adresas:
	[registracijos adresas]
	Adresas korespondencijai:
	[adresas]

	Kodas:
	[kodas]
	El. paštas:
	[el. pašto adresas]

	Sąskaitos Nr.
	[sąskaitos nr.]
	Tel. Nr.:
	[tel. nr.]

	Bankas:
	[bankas]
	El. paštas sąskaitoms-faktūroms:
	[el. pašto adresas]



	PROJEKTAS (toliau – Projektas):

	Pavadinimas:
	[pavadinimas]

	Projektui reikalinga suma:
	[skaičiais]
	[žodžiais]



	TAISYKLĖS (toliau – Taisyklės):

	Pavadinimas:
	Aukok.lt projektų atrankos ir įgyvendinimo taisyklės

	Prieiga internete:
	Taisyklės
	Atnaujinimo data:
	2023-12-11



Aukok.lt ir Organizacija toliau vadinamos Šalimis, o kiekviena atskirai – Šalimi. Pasirašydamos žemiau, Šalys patvirtina, kad jos yra susipažinusios su Sutarties Bendrosiomis sąlygomis, Sutarties priedais ir Taisyklėmis, kurie visi sudaro neatskiriamą Sutarties dalį.




	Aukok.lt vardu:

________________________________
[Pareigos, vardas, pavardė]
	Organizacijos vardu:

________________________________
[Pareigos, vardas, pavardė]




BENDROSIOS SĄLYGOS

1. 
3
2. SUTARTIES OBJEKTAS
2.1. Vadovaudamasis šioje Sutartyje ir Taisyklėse nustatyta tvarka, Aukok.lt įsipareigoja skelbti informaciją apie Organizacijos Projektą portale www.aukok.lt (toliau – Portalas), sudaryti sąlygas aukotojams skirti finansinę paramą Projektui ir teikti kitą lėšų pritraukimo pagalbą Organizacijai, o Organizacija įsipareigoja skaidriai ir efektyviai naudoti gautą finansinę paramą Projektui įgyvendinti ir vykdyti kitus įsipareigojimus, kurie apibrėžti šioje Sutartyje, Taisyklėse ir Lietuvos Respublikos teisės aktuose.
2.2. Taisyklės yra neatskiriama šios Sutarties dalis. Aukok.lt turi teisę bet kuriuo metu atnaujinti ar keisti Taisykles. Tokios atnaujintos ar pakeistos Taisyklės įsigalios nuo jų paskelbimo Portale dienos, tačiau Sutarčiai ir Projektui bus taikoma šios Sutarties sudarymo metu galiojanti Taisyklių versija, nebent Šalys susitars kitaip.

3. PROJEKTAS
3.1. Organizacija patvirtina, kad turi tinkamas žinias, gebėjimus ir pajėgumus įgyvendinti Projektą taip, kaip aprašyta Projekto paraiškoje (Priedas Nr. 1 prie Sutarties), kurioje numatyti Projekto tikslai, planuojamos veiklos, eiga, detali išlaidų sąmata, pasiekimų rodikliai ir kita būtinoji informacija. Projekto paraiška sudaro neatskiriamą Sutarties dalį.
3.2. [bookmark: _Ref41624173]Aukok.lt ir Organizacija sutaria, kad Portale bus viešinamas Sutarties Specialiosiose sąlygose nurodytas paramos poreikis (toliau – Projektui reikalinga suma).
3.3. Aukok.lt įsipareigoja, kad Projektas bus viešinamas Portale iki visos Projektui reikalingos sumos surinkimo momento, nebent Sutartis yra nutraukiama anksčiau joje numatytais atvejais. Projekto viešinimas Portale gali būti pratęstas vienašališku Aukok.lt sprendimu arba Šalių susitarimu. 
3.4. Organizacija ar Aukok.lt gali inicijuoti Projektui reikalingos sumos padidinimą. Projektui reikalingos sumos padidinimas Šalių patvirtinamas raštu (įskaitant el. paštą).

4. ŠALIŲ ĮSIPAREIGOJIMAI IR TEISĖS
4.1. Aukok.lt įsipareigoja prižiūrėti, tvarkyti ir atnaujinti Portalą savo pasirinktomis priemonėmis ir būdais.
4.2. Aukok.lt įsipareigoja viešinti Portalą savo pasirinktomis priemonėmis ir būdais bei imtis kitų proaktyvių veiksmų, kurie Aukok.lt nuožiūra yra reikalingi, siekiant pritraukti aukotojus (fizinius ir juridinius asmenis).
4.3. [bookmark: _Ref45901236]Aukok.lt gautą tikslinę paramą piniginėmis lėšomis, kuri yra skirta Organizacijos Projektui ir surinkta per Portalą per kalendorinį mėnesį, perveda į Sutarties Specialiosiose sąlygose nurodytą Organizacijos banko sąskaitą kartą per mėnesį iki kito mėnesio 15 (penkioliktos) dienos. 
4.3.1. Jei nėra susitarta kitaip, projekto sumai viršijus 14 500,00 Eur (keturiolika tūkstančių penki šimtai eurų) sumą, paskutinis mokėjimas yra atliekamas per 5 (penkias) dienas nuo notarinės sutarties sudarymo. Notarinės sutarties sudarymą inicijuoja Aukok.lt, jos sudarymo išlaidas padengia Organizacija.
4.3.2. Jeigu Projektui reikalinga suma buvo iki 14 500 Eur (keturiolikos tūkstančių penkių šimtų eurų) ir dėl techninių aplinkybių susidarė skirtumas (perviršis), toks perviršis pervedamas į Aukok.lt fondą Taisyklėse nustatyta tvarka.
4.4. Aukok.lt neatsako, jeigu Projektui reikalinga suma nesurenkama. 
4.5. Jei Organizacija, nesurinkusi Projektui reikalingos sumos, atsisako vykdyti Projektą, ji įsipareigoja grąžinti Aukok.lt pervestą sumą (o Aukok.lt surinkta, bet Organizacijai dar nepervesta Projektui reikalingos sumos dalis lieka Aukok.lt), kurią Aukok.lt panaudoja Taisyklėse nustatytais būdais. 
4.6. Organizacija įsipareigoja užtikrinti, kad visu Sutarties galiojimo laikotarpiu jos įstatai, nuostatai ar kiti analogiški veiklą apibrėžiantys dokumentai numatys paramos gavimą teisės aktais įvardintiems visuomenei naudingiems tikslams, taip pat, kad ji visą laiką bus viešai registruota kaip teisėtas paramos gavėjas. Tai yra esminė šios Sutarties sąlyga.
4.7. [bookmark: _Hlk118444004][bookmark: _Hlk118444041]Organizacija įsipareigoja viešai skelbti informaciją apie gautą paramą, nurodant Portalo logotipą ir/arba kitą grafinę bei tekstinę informaciją. Ši informacija turi būti skelbiama Organizacijos metinėje ataskaitoje, internetiniame puslapyje bei kitose viešos informacijos priemonėse, kuriomis viešinamas Organizacijos vykdomas Projektas.
4.8. Vadovaujantis Taisyklėse nustatyta tvarka, Organizacija per 4 (keturis) mėnesius nuo Projekto aktyvaus viešinimo portale pabaigos, o jeigu Projekto įgyvendinimas trunka ilgiau nei 4 mėnesius, – taip pat ir kas 4 (keturis) mėnesius Projekto įgyvendinimo metu, įsipareigoja parengti ir pateikti Aukok.lt Projekto įgyvendinimo ataskaitą (toliau – Ataskaita). Tinkamas šių Organizacijos įsipareigojimų vykdymas yra esminė šios Sutarties sąlyga.
4.9. Jei Projektas surenka tik dalį Projektui reikalingos sumos, tačiau Organizacija gali Projektą vykdyti gavusi dalį reikalingos sumos, Organizacija teikia Ataskaitą tik už gautą Projektui reikalingos sumos dalį.
4.10.  Aukok.lt, gavusi Projekto ataskaitą, įsipareigoja per 10 (dešimt) darbo dienų nuo jos gavimo patikrinti Ataskaitos atitikimą Projekto paraiškai ir kitoms Sutartyje ir Taisyklėse nustatytoms sąlygoms. Esant neatitikimams, Aukok.lt pateikia Organizacijai pastabas, į kurias atsižvelgdama, Organizacija turi Ataskaitą patikslinti ne vėliau nei per 5 (penkias) darbo dienas. Abiem Šalims suderinus ataskaitą, per 5 (penkias) darbo dienas Aukok.lt ją įsipareigoja paskelbti Portale ir išsiųsti el. paštu Projekto aukotojams.
4.11.  Aukok.lt viešina Projekto įgyvendinimo Ataskaitą Portale ir kitomis Aukok.lt pasirinktomis  informacinėmis priemonėmis ne trumpiau nei 2 (dvejus) metus nuo Projekto aktyvaus viešinimo Portale pabaigos.
4.12.  Šalys įsipareigoja Lietuvos Respublikos teisės aktų nustatyta tvarka tvarkyti paramos apskaitą ir atsakingoms institucijoms teikti deklaracijas ir kitą informaciją. 
4.13.  Šalys yra atsakingos už visų ir bet kokių kitai Šaliai teikiamų duomenų teisingumą ir teisėtumą bei teisės aktų nustatyta tvarka privalo informuoti asmenis, kurių asmens duomenis teikia, apie jų asmens duomenų perdavimą kitai Šaliai, įskaitant duomenų perdavimo tikslus.
4.14.  Aukok.lt taiko paslaugos mokestį, kurį Organizacija įsipareigoja apmokėti pagal Aukok.lt pateiktas (-ą) sąskaitas(-ą) faktūras(-ą). 
4.15.  Paslaugos mokestis yra 7 (septyni) procentai nuo Organizacijos Projekto faktiškai surinktos Projektui reikalingos sumos.
4.16.  Aukok.lt paslaugos mokestis atskaičiuojamas nuo pervedamos sumos Organizacijai. 

5. PRANEŠIMAI
5.1. Visi Šalių pranešimai ar kita informacija turi būti pateikiami raštu ir (a) siunčiami el. paštu arba (b) siunčiami registruotu ar kurjerių paštu arba (c) įteikiami pasirašytinai Šaliai (jos teisėtam atstovui) Sutarties Specialiosiose sąlygose nurodytais elektroninio pašto arba korespondencijos adresais arba bet kuriuo kitu, šioje Sutartyje numatyta tvarka Šalies nurodytu el. pašto ar kitu, adresu.
5.2. El. paštu išsiųstas pranešimas ar kita informacija laikoma gauta jos faktinio išsiuntimo dieną arba kitą darbo dieną, jeigu elektroninio laiško išsiuntimo diena yra ne darbo diena arba jeigu elektroninis laiškas išsiųstas darbo dienomis po 17.00 val. (pranešimo ar informacijos gavėjo vietos laiku). Registruotu ar kurjerių paštu siunčiami pranešimai ar kita informacija yra laikomi tinkamai įteiktais, kai yra išsiųsti atitinkamai registruotu ar kurjerių paštu.
5.3. Pasikeitus Šalies adresui, banko sąskaitos Nr. ir/ar kitiems rekvizitams ar kontaktiniam asmeniui, Šalis įsipareigoja apie tai informuoti kitą Šalį ne vėliau kaip per 3 (tris) darbo dienas.

6. ATSAKOMYBĖ. SUTARTIES GALIOJIMAS IR NUTRAUKIMAS
6.1. Organizacija, pažeidusi šios Sutarties 3.6 punktą ir neužtikrinusi, kad visu Sutarties galiojimo laikotarpiu jos įstatai, nuostatai ar kiti analogiški veiklą apibrėžiantys dokumentai numatys paramos gavimą teisės aktais įvardintiems visuomenei naudingiems tikslams, taip pat, kad ji visą laiką bus viešai registruota kaip teisėtas paramos gavėjas, privalo grąžinti visą iš Aukok.lt gautą Projektui reikalingą sumą ne vėliau nei per 10 (dešimt) darbo dienų nuo Ataskaitos pateikimo termino paskutinės dienos. Ši suma grąžinama banko pavedimu į Aukok.lt sąskaitą, nurodytą Sutarties Specialiosiose sąlygose.
6.2. Organizacija, pažeidusi šios Sutarties 3.8 punktą ir laiku nepateikusi Ataskaitos, privalo grąžinti visą iš Aukok.lt gautą Projektui reikalingą sumą ne vėliau nei per 10 (dešimt) darbo dienų nuo Ataskaitos pateikimo termino paskutinės dienos. Ši suma grąžinama banko pavedimu į Aukok.lt sąskaitą, nurodytą Sutarties Specialiosiose sąlygose.

6.3. Šalis, pažeidusi šioje Sutartyje, įskaitant Taisykles, ar teisės aktuose numatytas pareigas, įsipareigoja atlyginti kitai Šaliai dėl to kilusius nuostolius. Šaliai pažeidus esmines šios Sutarties sąlygas, neįrodinėjama minimali nuostolių suma yra dviguba Specialiosiose sąlygose nurodyta Projektui reikalinga suma. Šalys patvirtina, kad ankstesniame sakinyje nurodyta suma Šalių susitarimu yra laikoma minimaliais, teisingais, sąžiningais, pagrįstais ir neginčijamais Šalių nuostoliais, kurių nereikia atskirai įrodinėti, ji bei atsakomybės nustatymo principai yra sąžiningi ir protingi, atsižvelgiant į įsipareigojimų ir galinčių kilti pasekmių reikšmingumą.
6.4. [bookmark: _Ref41628383]Sutartis įsigalioja nuo jos pasirašymo momento ir galioja iki visiško Šalių įsipareigojimų įvykdymo. Sutartis gali būti pasirašoma kvalifikuotais elektroniniais parašais arba Šalims apsikeičiant Sutarties skaitmeninėmis kopijomis elektroniniu paštu (.pdf ar kita atitinkama forma). Tokiu atveju Sutartis laikoma sudaryta ir įsigalioja nuo to momento, kai ją pasirašo abiejų Šalių įgalioti atstovai, ir pirmoji Sutartį pasirašiusi Šalis elektroniniu paštu gauna antrosios Šalies pasirašytą Sutartį (jos skaitmeninę kopiją). Toks Sutarties pasirašymas turi tokią pat juridinę galią kaip ir originali Šalių įgaliotų atstovų parašais pasirašyta ir Šalių antspaudais patvirtinta (jeigu taikoma) Sutartis.
6.5. Sutartis gali būti nutraukta abipusiu Šalių sutarimu, vienai Šaliai raštu informavus kitą Šalį apie ketinimą nutraukti Sutartį ne vėliau nei prieš 10 (dešimt) dienų (nebent Šalys susitaria kitaip), ir Šalims suderinus Sutarties nutraukimo tvarką ir su tuo susijusius Šalių įsipareigojimus. 
6.6. Vienai Šaliai pažeidus esmines Sutarties sąlygas ar nevykdant Sutartyje, įskaitant Taisykles, numatytų savo įsipareigojimų ir neištaisius pažeidimo per 5 (penkias) dienas, kita Šalis turi teisę vienašališkai nutraukti Sutartį, prieš 3 (tris) dienas pateikdama rašytinį pranešimą Sutartį pažeidusiai Šaliai. Tokiu atveju Sutartis laikoma nutraukta nuo 3 (trijų) dienų termino pabaigos.
6.7. Aukok.lt turi teisę vienašališkai, pranešdama Organizacijai prieš 5 (penkias) dienas, nutraukti Sutartį, jeigu nesurenkama visa Projektui reikalinga suma, tačiau ne anksčiau nei po 6 (šešių) mėnesių nuo Sutarties sudarymo dienos.
6.8. Išskyrus šioje Sutartyje nurodytus atvejus, nutraukus Sutartį, Aukok.lt surinkta Projektui reikalinga suma pervedama Organizacijai Bendrųjų sąlygų 3.3 punkte numatyta tvarka.
6.9. Sutarties nutraukimas neatleidžia Šalių nuo prisiimtų įsipareigojimų Sutarties galiojimo laikotarpiu.
6.10.  Organizacijos Aukok.lt sumokėtas paslaugos mokestis nėra grąžinamas, išskyrus atvejus, jeigu Sutartis nutraukiama dėl Aukok.lt kaltės.
6.11.  Sutartis, išskyrus joje numatytus atvejus, gali būti keičiama tik abiejų Šalių bendru sutarimu. Visi Sutarties pakeitimai ir priedai galios, jeigu jie bus sudaryti raštu, įskaitant Sutarties 5.4 punkte numatytą būdą. 

7. KITOS SĄLYGOS
7.1. Sutarčiai taikoma Lietuvos Respublikos teisė.
7.2. Visi iš šios Sutarties kylantys arba su ja susiję ginčai sprendžiami derybomis tarp Šalių. Nepavykus ginčo išspręsti derybomis, jis perduodamas spręsti kompetentingam Lietuvos Respublikos teismui.
7.3. Sutartį sudaro Specialiosios sąlygos ir Bendrosios sąlygos. Taisyklės yra neatskiriama šios Sutarties dalis. Esant neatitikimų tarp Taisyklių ir šios Sutarties sąlygų, vadovaujamasi Sutarties sąlygomis. Esant neatitikimui tarp Specialiųjų ir Bendrųjų sąlygų, vadovaujamasi Specialiosiomis sąlygomis. Jeigu pasirašoma fiziškai, Sutartis sudaroma 2 (dviem) egzemplioriais, turinčiais vienodą juridinę galią, ir kiekviena Šalis gauna po vieną Sutarties egzempliorių.



	AUKOK.LT

____________________________
[Pareigos 
Vardas Pavardė]

	    ORGANIZACIJA

________________________________
[Pareigos 
Vardas Pavardė]
A.V.




